তথ্যবিবরণী নম্বর : ৩৭৩৯

**বঙ্গবন্ধুর আদর্শকে ধারণ করে প্রধানমন্ত্রী শেখ হাসিনার নেতৃত্বে**

**ঐক্যবদ্ধভাবে কাজ করার আহ্বান খাদ্যমন্ত্রীর**

ঢাকা, ১৮ আশ্বিন (৩ অক্টোবর) :

খাদ্যমন্ত্রী সাধন চন্দ্র মজুমদার বলেছেন, শেখ হাসিনা সেদিন বেঁচে ছিলেন বলেই আওয়ামী লীগকে সুসংগঠিত করতে পেরেছিলেন এবং দেশের প্রতিটি সেক্টরে আজ উন্নয়নের জোয়ার বইছে। তাঁর নেতৃত্বেই দেশ ২০২১ সালের মধ্যে মধ্যম আয়ের এবং ২০৪১ সালের মধ্যে উন্নত দেশে পরিণত হবে। মন্ত্রী সবাইকে বঙ্গবন্ধুর আদর্শকে ধারণ করে প্রধানমন্ত্রী শেখ হাসিনার নেতৃত্বে দেশকে গড়ে তুলতে ঐক্যবদ্ধভাবে কাজ করার আহ্বান জানান।

বঙ্গবন্ধু পেশাজীবী পরিষদ এবং বঙ্গবন্ধু ডিপ্লোমা কৃষিবিদ পরিষদ এর যৌথ উদ্যোগে আজ জাতীয় প্রেসক্লাবের ভিআইপি হলরুমে অনুষ্ঠিত জননেত্রী শেখ হাসিনার ৭৪তম জন্মদিন উপলক্ষে 'পুষ্টিসম্মত ও নিরাপদ খাদ্যের নিশ্চয়তা প্রদানে মাননীয় প্রধানমন্ত্রী জননেত্রী শেখ হাসিনার অঙ্গীকার, দেশের সকল অনাবাদি জমিতে করতে হবে ফসল চাষাবাদ এবং জননেত্রী শেখ হাসিনা সম্মাননা পদক ২০২০' শীর্ষক এক আলোচনা সভায় মন্ত্রী এসব কথা বলেন।

মন্ত্রী বলেন, এই করোনাকালেও প্রধানমন্ত্রী শেখ হাসিনা দিনরাত পরিশ্রম করে যাচ্ছেন। শেখ হাসিনা সরকার আছে বলেই এই করোনাকালে দেশের একটি মানুষও না খেয়ে মারা যায়নি। এই কোভিড-১৯ এর সময়েও দেশে খাদ্যের অভাব হয়নি, দেশে পর্যাপ্ত খাদ্য মজুদ আছে।

মন্ত্রী আরো বলেন, কৃষক বাঁচলে দেশ বাঁচবে। একটা সময় কৃষক তার ফসলের ন্যায্যমূল্য পায়নি, ফলে কৃষক ধান উৎপাদন থেকে বিমুখ হয়ে পড়েছিল। সেখান থেকে প্রধানমন্ত্রীর সঠিক দিকনির্দেশনায় কাজ করতে পেরেছি বলেই কৃষকের ন্যায্যমূল্য নিশ্চিত হয়েছে এবং কৃষক ফসলের ন্যায্যমূল্য পেয়েছে।

খাদ্যমন্ত্রী আক্ষেপ করে বলেন, কিছু কিছু মিলার ধান অবৈধ মজুদ করে রেখেছে। ইতোমধ্যেই আইন-শৃঙ্খলা বাহিনী কিছু কিছু জায়গায় এই সমস্ত মজুদকৃত ধান বাজেয়াপ্ত করেছে এবং তাদের বিভিন্ন জরিমানা করা হয়েছে। তিনি আরো বলেন, বঙ্গবন্ধুর জন্মশতবার্ষিকীতে এবার খাদ্যবান্ধব কর্মসূচির ভিজিএফ এর আওতায় দেশের ১০০টি উপজেলায় পুষ্টি চাল বিতরণের ব্যবস্থা করা হয়েছে।

#

সুমন/সাহেলা/মোশারফ/সেলিম/২০২০/২২০০ ঘণ্টা

তথ্যবিবরণী নম্বর: ৩৭৩৮

‍

**ভবিষ্যতের চ্যালেঞ্জ মোকাবিলায় যথাযথ প্রস্তুতি গ্রহণ করতে হবে**

**---জনপ্রশাসন প্রতিমন্ত্রী**

ঢাকা, ১৮ আশ্বিন (৩ অক্টোবর) :

জনপ্রশাসন প্রতিমন্ত্রী ফরহাদ হোসেন বলেছেন, দ্রুত পরিবর্তনশীল বিশ্বে বাংলাদেশকে ভবিষ্যতে বিভিন্ন চ্যালেঞ্জের সম্মুখীন হতে হবে। এ সকল চ্যালেঞ্জ মোকাবিলায় এখনই যথাযথ প্রস্তুতি গ্রহণ করতে হবে।

আজ সাভারে বাংলাদেশ লোক-প্রশাসন প্রশিক্ষণ কেন্দ্রে সিনিয়র সচিব ও সচিবদের অংশগ্রহণে “Public Policy Challenges for the next 25 Years: Are we ready?” শীর্ষক ‘পলিসি ডায়লগ’ অনুষ্ঠানে প্রধান অতিথির বক্তৃতাকালে প্রতিমন্ত্রী এ কথা বলেন।

প্রতিমন্ত্রী বলেন, আগামী দুই দশক বাংলাদেশ খুব দ্রুত পরিবর্তনের সম্মুখীন হবে। শিল্প-বাণিজ্য, কৃষি, শিক্ষা, অর্থনীতি, প্রযুক্তি খাতসহ বিভিন্ন ক্ষেত্রে পরিবর্তনের সাথে মানিয়ে নিতে হবে। তিনি আরো বলেন, সরকারের লক্ষ্যগুলো অর্জনের জন্য উন্নতমানের নীতি প্রণয়ন ও তা যথাযথভাবে বাস্তবায়ন অত্যন্ত জরুরি। তাই উন্নয়নের ধারা অব্যাহত রেখে বাংলাদেশকে একটি সমৃদ্ধ রাষ্ট্রে পরিণত করতে নীতি প্রণয়ন ও বাস্তবায়নের সাথে জড়িত সংশ্লিষ্ট সকলকে আন্তরিকতার সাথে কাজ করতে হবে।

ফরহাদ হোসেন বলেন, সরকার তার নির্ধারিত লক্ষ্য কতটুকু অর্জন করতে পারবে তার অনেকটাই নির্ভর করে সরকারি কর্মচারীদের দক্ষতা ও সক্ষমতার ওপর। ভবিষ্যতের চ্যালেঞ্জ মোকাবিলা করে দেশের কাঙ্ক্ষিত লক্ষ্যমাত্রা অর্জন করতে আরো দক্ষ কর্মী বাহিনী গড়ে তুলতে হবে।

প্রতিমন্ত্রী এ সময় আরো বলেন, পরবর্তী প্রজন্ম যেন একটি উন্নত রাষ্ট্রে উন্নত সুযোগ-সুবিধা নিয়ে বসবাস করতে পারে সেই লক্ষ্যে সরকার কাজ করে যাচ্ছে। এ লক্ষ্য অর্জনে সকলকে মুক্তিযুদ্ধের আদর্শ ধারণ করে কাজ করতে হবে।

বাংলাদেশ লোক-প্রশাসন প্রশিক্ষণ কেন্দ্রের রেক্টর মোঃ রকিব হোসেন অনুষ্ঠানে সভাপতিত্ব করেন। সাবেক মন্ত্রিপরিষদ সচিব এম মোশাররফ হোসেন ভূঁইয়া মূল প্রবন্ধ উপস্থাপন করেন। এছাড়া সাবেক সিনিয়র সচিব এম আসলাম আলম, সাবেক সচিব ড. নাসির উদ্দিন আহমেদ, বাংলাদেশ ইনস্টিটিউট অভ্ গভর্নেন্স অ্যান্ড ম্যানেজমেন্টের পরিচালক ড. মোহাম্মদ তারেক আলোচনায় অংশগ্রহণ করেন।

#

শিবলী/নাইচ/সঞ্জীব/আব্বাস/২০২০/১৮৫৩ ঘণ্টা

তথ্যবিবরণী নম্বর : ৩৭৩৭

**বাপেক্সের সক্ষমতা বৃদ্ধির প্রচেষ্টা অব্যাহত রাখা হবে**

**-- জ্বালানি ও খনিজ সম্পদ প্রতিমন্ত্রী**

ঢাকা, ১৮ আশ্বিন (৩ অক্টোবর):

বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, বাপেক্সের সক্ষমতা বৃদ্ধির প্রচেষ্টা অব্যাহত রাখা হবে। আন্তর্জাতিক মানে গ্যাস অনুসন্ধান, উত্তোলন ও উৎপাদন কোম্পানি হিসেবে দেখতে চায় সরকার। বিদেশি কোম্পানির সাথে বাপেক্স সমান্তরালভাবে কাজ করলে দক্ষতা ও আত্মবিশ্বাস আরো বাড়বে।

প্রতিমন্ত্রী আজ অনলাইনে এনার্জি এন্ড পাওয়ার পত্রিকা আয়োজিত “EP TALKS: Exploration and Management Challenges for Bapex” শীর্ষক ওয়েবিনারে প্রধান অতিথির বক্তব্যে এসব কথা বলেন। তিনি বলেন, উন্নয়ন কাজ পরিচালনার জন্য দেশে প্রচুর গ্যাস লাগবে। High Pressure Zone-এ গ্যাস খোঁজা বা Horizontal Exploration- এর গ্যাস উত্তোলনের জন্য বিশেষজ্ঞ প্রয়োজন। বাপেক্সকে প্রয়োজনীয় সহায়তা দেয়া হবে কিন্তু বাপেক্সকেই ঠিক করতে হবে তারা তাদের অবস্থান কোথায় দেখতে চায়।

এনার্জি এন্ড পাওয়ার পত্রিকার সম্পাদক মোল্লাহ আমজাদের সঞ্চালনায় অনুষ্ঠানে অন্যান্যের মাঝে বুয়েটের সাবেক অধ্যাপক ডঃ ম তামিম, ঢাকা বিশ্ববিদ্যালয়ের অধ্যাপক ডঃ বদরুল ইমাম, জ্বালানি বিশেষজ্ঞ খন্দকার সালেক সুফি, বাপেক্সের ব্যবস্থাপনা পরিচালক মোহাম্মদ আলী ও পেট্রোবাংলার সাবেক চেয়ারম্যান মোকতাদির আলী সংযুক্ত থেকে বক্তব্য রাখেন।

ওয়েবিনারে মূল প্রবন্ধ উপস্থাপন করেন বাপেক্সের সাবেক ব্যবস্থাপনা পরিচালক মুর্তজা আহমদ ফারুক।

#

আসলাম/নাইচ/সঞ্জীব/রেজাউল/২০২০/১৭৪২ ঘণ্টা

তথ্যবিবরণী নম্বর: ৩৭৩৬

‍

**দ্বিজাতিতত্ত্বের দেয়াল ভেঙে বাংলাদেশ সৃষ্টি হয়েছে**

**---তথ্য প্রতিমন্ত্রী**

ঢাকা, ১৮ আশ্বিন (৩ অক্টোবর) :

তথ্য প্রতিমন্ত্রী ডা. মোঃ মুরাদ হাসান বলেছেন, দ্বিজাতিতত্ত্বের দেয়াল ভেঙে বীর বাঙালিরা ১৯৭১ সালে জাতির পিতা বঙ্গবন্ধু শেখ মুজিবুর রহমানের নেতৃত্বে একটি অসাম্প্রদায়িক রাষ্ট্র বাংলাদেশ সৃষ্টি করেছে। এ চেতনাকে সমুন্নত রেখে সকল ধর্মের মানুষের সম্মিলিত প্রয়াসে একটি সমৃদ্ধ বাংলাদেশ গড়তে কাজ করছেন প্রধানমন্ত্রী শেখ হাসিনা।

প্রতিমন্ত্রী আজ রাজধানীর কালাচাঁদপুরে প্রজ্ঞানন্দ বৌদ্ধ বিহার আয়োজিত শুভ কঠিন চীবর দানোৎসব ও সংবর্ধনা অনুষ্ঠানে প্রধান অতিথির বক্তৃতায় এসব কথা বলেন।

প্রতিমন্ত্রী বলেন, একসময় উপমহাদেশ ছিল বৌদ্ধ ধর্মের লীলাভূমি। বাংলা সাহিত্যের আদি নিদর্শন চর্যাপদ, পাহাড়পুর, ময়নামতি বিহারসহ এ দেশে ছোট বড় প্রায় ৫০০ বুদ্ধিস্ট স্থাপনা আছে। এগুলোর যথাযথ সংরক্ষণ ও প্রচারের মাধ্যমে বুদ্ধিস্ট দেশগুলোর সাথে সম্পর্ক যেমন গভীর হবে তেমনি দেশের পর্যটন শিল্পেরও উল্লম্ফন ঘটবে।

অনুষ্ঠানে প্রতিমন্ত্রী মুরাদ বৌদ্ধ বিহার নির্মাণে ১০ লাখ টাকা অনুদান ঘোষণা করেন।

#

মাহবুবুর/নাইচ/সঞ্জীব/আব্বাস/২০২০/১৭২৭ ঘণ্টা

তথ্যবিবরণী নম্বর : ৩৭৩৫

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ১৮ আশ্বিন (৩ অক্টোবর):

      স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত   
২৪ ঘণ্টায় দেশে ৯ হাজার ৫৫৪ জনের নমুনা পরীক্ষা করে ১ হাজার ১৮২ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা তিন লাখ ৬৭ হাজার ৫৬৫ জন।

গত ২৪ ঘণ্টায় ২০ জন-সহ এ পর্যন্ত ৫ হাজার ৩২৫ জন এ রোগে মৃত্যুবরণ করেছেন।

করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন দুই লাখ ৮০ হাজার ৬৯ জন।

#

হাবিবুর/নাইচ/সঞ্জীব/রেজাউল/২০২০/১৭১৫ ঘণ্টা

তথ্যবিবরণী নম্বর : ৩৭৩৪

**প্রযুক্তিগত পরিবর্তনে অংশীজনদের সম্পৃক্ত করতে হবে**

**-বিদ্যুৎ প্রতিমন্ত্রী**

ঢাকা, ১৮ আশ্বিন (৩ অক্টোবর):

বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, প্রযুক্তিগত পরিবর্তনে অংশীজনদের সম্পৃক্ত করতে হবে। নতুন প্রযুক্তি ব্যবহার বান্ধব হতে হবে। কেননা মানুষ পরিবর্তনকে সহজভাবে গ্রহণ করতে চায় না।

প্রতিমন্ত্রী আজ অনলাইনে বিষ্ফোরক পরিদপ্তরের অনলাইনে সেবা বাস্তবায়ন বিষয়ক কর্মশালার উদ্বোধন অনুষ্ঠানে প্রধান অতিথির বক্তব্যে এসব কথা বলেন।

প্রতিমন্ত্রী বলেন, অনলাইন সেবা সময় ও অর্থ সাশ্রয়ের সাথে সাথে দূর্নীতিও লাগব করবে। অনলাইনে স্বয়ংক্রিয় পদ্ধতিতে লাইসেন্স তৈরি ও নবায়ন করা গেলেও টাইম-লাইন সুস্পষ্ট করা হয়নি। এ সময় তিনি পুরাতন ডাটা ও নথি ডিজিটালাইজড করার নির্দেশনা প্রদান করেন।

জ্বালানি ও খনিজ সম্পদ বিভাগের সিনিয়র সচিব মোঃ আনিছুর রহমানের সভাপতিত্বে এ টু আই প্রকল্পের পরিচালক আব্দুল মান্নান ও প্রধান বিস্ফোরক পরিদর্শক মোঃ মঞ্জরুল হাফিজ সংযুক্ত থেকে অনুষ্ঠানে বক্তব্য রাখেন।

উল্লেখ্য, বিষ্ফোরক পরিদপ্তরে এসব সেবা এখন থেকে অনলাইনে পাওয়া যাবে: ক. পেট্রোলিয়াম শ্রেণীর অন্তর্ভুক্ত প্রজ্জ্বলনী রাসায়নিক পদার্থ আমদানিকরণের অনাপত্তি, খ. সিলিন্ডার, সিলিন্ডারের ভাল্ভ আমদানিকরণের লাইসেন্স, গ. প্রজ্জ্বলনীয় এবং বিপজ্জনক পদার্থ আমদানিকরণের অনুমতি, ঘ. গ্যাসাধার আমদানিকরণের পারমিট, ঙ. খনিজ সম্পদ অনুসন্ধানে ব্যবহার্য বিস্ফোরক আমদানিকরণের লাইসেন্স এবং পারমিট, চ. নবায়ন সংশ্লিষ্ঠ আবেদন সমূহ, ছ. পেট্রোলিয়াম শ্রেণীর অন্তর্ভুক্ত প্রজ্জ্বলনীয় তরলপদার্থ আমদানি ও মজুদকরণের লাইসেন্স, জ. স্থলপথে বিস্ফোরক পরিবহণের লাইসেন্স, ঝ. সর্বসাধারনের প্রদর্শনের জন্য আতশবাজীর লাইসেন্স, ঞ. এলপিজি মজুদকরণ অথবা মজুদ ও সিলিন্ডারে উক্ত গ্যাস ভর্তি করার জন্য লাইসেন্স, ট. বিস্ফোরক ব্যবহারের জন্য স্বল্প মেয়াদে বা স্থায়ী ভাবে ম্যাগাজিনে/বাঙ্কারে বিস্ফোরক অধিকারে রাখার লাইসেন্স, ঠ. জলপথে/আকাশপথে বিস্ফোরক পরিবহণের লাইসেন্স, ড. গ্যাসাধারে গ্যাস (এলপিজি ) মজুদকরণের লাইসেন্স, ঢ় পরিবহণ যানে গ্যাসপূর্ণ (এলপিজি ব্যতিত অন্যান্য গ্যাস) আধার পরিবহণের লাইসেন্স ণ. পরিবহণ যানে এলপিজি পূর্ণ আধার পরিবহণের লাইসেন্স, ত. মোটর যানের জ্বালানি হিসাবে সরবরাহের উদ্দেশ্য ট্যাঙ্কে পেট্রোলিয়াম মজুদের লাইসেন্স থ. নদী পথে (জলযানে) ট্যাঙ্কারে পেট্রোলিয়াম পরিবহনের লাইসেন্স, ন. সড়ক পথে ট্যাঙ্কারে পেট্রোলিয়াম পরিবহনের লাইসেন্স।

#

আসলাম/জুলফিকার/রেজ্জাকুল/মাসুম/২০২০/১৫০০ ঘণ্টা

Handout Number : 3733

**Foreign Minister stresses the sustainable development goals**

Dhaka, 3 October:

Foreign Minister Dr. A k Abdul Momen stressed the pursuit of sustainable development goals instead of investing in nuclear weapons to establish and sustain peace and stability in the world. He mentioned this in his recorded statement delivered at the High-Level Plenary Meeting of the UN General Assembly to Commemorate and Promote the International Day for the Total Elimination of Nuclear Weapons on 2 October 2020.

Foreign Minister said that shaken by the horrors of the devastation of nuclear weapons in the second world war, the UN had envisioned a world free of nuclear weapons in the very first resolution it adopted. Unfortunately, the vision of a nuclear-free world has not been realized even after 75 years of the UN's founding at present and future generations continue to live under the threat of nuclear catastrophe.

In his statement, Dr. Momen mentioned that Bangladesh's steadfast commitment and adherence to nuclear disarmament stems from the historic speech delivered by our Father of the Nation, Bangabandhu Sheikh Mujibur Rahman,at the UN General Assembly in 1974, in which he appealed to spare the world from the scourge of nuclear war.

Underscoring that Bangladesh is a party to all major nuclear disarmament treaties and among the 44 countries that have ratified the Treaty on Prohibition of Nuclear Weapons, Foreign Minister assured that Bangladesh rejects the use of nuclear technology for destructive purposes but supports its peaceful application for development and welfare of humankind. Bangladeshis indeed harnessing the benefit of nuclear technology to build the country's first nuclear power plant for generating electricity.

Dr. Momen highlighted four specific points to realize the universal goal of a nuclear-free world. His proposal included, among others, an urge to cease the nuclear arms race among nations and  to get rid of the risk of nuclear weapons falling in the hands of the terrorists; the establishment of nuclear-weapon-free-zones in all parts of the world; and fostering effective international cooperation to leverage peaceful use of nuclear technology for the benefit of humankind.

#

Tohidul/Zulfikar/Rezzakul/Shamim/2020/1130 hours